**ลิลิตตะเลงพ่าย**

 **ลิลิตตะเลงพ่าย** เป็นพระนิพนธ์ของสมเด็จพระมหาสมณเจ้า กรมพระปรมานุชิตชิโนรส รัตนกวีแห่งกรุงรัตนโกสินทร์ ทรงเป็นพระสังฆราชเจ้า พระองค์ที่ ๗ และทรงเป็นพระมหาสมณเจ้า ฯ พระองค์แรกแห่งกรุงรัตนโกสินทร์ ทรงได้รับการยกย่องจากองค์การวิทยาศาสตร์และวัฒนธรรมแห่งสหประชาชาติ (UNESCO) ว่าพระองค์เป็นบุคคลดีเด่นทางด้านวัฒนธรรมของโลกประจำปี พ.ศ. ๒๕๓๓ พระนามเดิมของพระองค์ คือ พระองค์เจ้าวาสุกรี เป็นพระเจ้าลูกยาเธอองค์ที่ ๒๘ ในพระบาทสมเด็จพระพุทธยอดฟ้าจุฬาโลกมหาราช
ทรงผนวชเมื่อพระชนมายุ ๑๒ พรรษา ในระหว่างทรงผนวชได้เสด็จไปนมัสการพระพุทธบาทที่จังหวัดสระบุรี

ทรงเป็นกวีร่วมสมัยกับสุนทรภู่ สุนทรภู่ได้พบสมเด็จ ฯ กรมพระปรมานุชิตชิโนรสขณะนั้นทรงบรรพชา

เป็นสามเณร สุนทรภู่ได้แต่ง ไว้ในนิราศพระบาท ว่า

***เจ้าเณรน้อยเสด็จมาดูน่ารัก พระกลดหักทองขวางกางถวาย***

 สมเด็จกรมพระปรมานุชิตชิโนรสทรงศึกษาเล่าเรียนหนังสือไทย ขอม และภาษาบาลี อย่างแตกฉานโดยเฉพาะพระนิพนธ์โคลง ร่าย และฉันท์ ที่ทรงนิพนธ์ไว้มากมาย เช่น ฉันท์มาตราพฤติ และวรรณพฤติ ตำราโคลงกลบท พระปฐมสมโพธิกถา ร่ายยาวมหาเวสสันดรชาดก หรือร่ายยาวมหาชาติ ซึ่งนับเป็นวรรณกรรมชิ้น เอกทางพระพุทธศาสนาในสมัยรัตนโกสินทร์ นอกจากนีไ้ ด้ทรงพระนิพนธ์เรื่องต่าง ๆ ไว้มากเช่น ลิลิตตะเลงพ่าย พระราชพงศาวดารฉบับสมเด็จกรมพระปรมานุชิตชิโนรส เทศนาพงศาวดารกรุงศรีอยุธยา ลิลิตกระบวนพยุหยาตราพระกฐินสถลมารคและชลมารค เป็นต้น

 ในจำนวนพระนิพนธ์ทั้งหมด เรื่องที่ได้รับการยกย่องทางร้อยกรองว่าดีเยี่ยมที่สุด คือ ลิลิตตะเลงพ่าย
ซึ่งได้รับการยกย่องว่าเป็นวรรณคดีที่ดีเลิศทางกระบวนการลิลิต สำหรับเรื่องลิลิตตะเลงพ่ายนี้สมเด็จกรม

พระปรมานุชิตชิโนรสทรงนิพนธ์ขึ้น เพื่องานพระราชพิธีฉลองตึกวัดพระเชตุพนวิมลมังคลาราม
ในรัชกาลที่ ๓ ชื่อเรื่องลิลิตตะเลงพ่ายนี้คำว่า “ตะเลง” หมายถึง มอญ ความหมายตามชื่อเรื่อง “ตะเลงพ่าย” จึง หมายถึง “มอญแพ้” ความหมายตามเนื้อ เรื่อง “ตะเลงพ่าย” หมายถึง “พม่าและมอญแพ้” เพราะพม่าเมื่อได้ มอญเป็นเมืองขึ้น แล้วได้ใช้เมืองหลวงของมอญคือ หงสาวดี เป็นเมืองหลวงของตนและเมื่อพม่ากรีธาทัพมาตีไทยก็จะเกณฑ์มอญมาในกองทัพของตนมากมาย ไทยจึงเรียกกองทัพพม่าเป็นกองทัพมอญ โดยหมายว่าเป็นกองทัพพม่าและมอญนั่นเอง เมื่อมอญแพ้จึงหมายถึง พม่าแพ้ไปด้วย

 **ลักษณะคำประพันธ์**

 เป็นลิลิตสุภาพ ประกอบด้วย ร่ายสุภาพ โคลงสองสุภาพ โคลงสามสุภาพและโคลงสี่สุภาพ มีการเข้า

ลิลิต คือ คำสุดท้ายของบทที่มาก่อนส่งสัมผัสไปรับที่คำที่ ๑ , ๒ หรือ ๓ ของบทต่อมา

**ความรู้ประกอบการอ่าน**

**๑. การเดินของช้าง**

การเดินของช้างมี ๓ ลักษณะ คือ

 - ย่างน้อย คือ การเดินช้าๆ

 - ย่างสะเทิน คือ เดินปานกลาง

 - ย่างใหญ่ คือ การเดินเต็มฝีเท้า

**๒. สุบินนิมิต**

สุบินนิมิต มี ๔ ประการ คือ

 ๑. บุพนิมิต ฝันบอกเหตุล่วงหน้า

 ๒. จิตต์นิวรณ์ ฝันเพราะใจกังวล คิดมาก

 ๓. เทพสังหรณ์ ฝันเพราะเทวดามาบันดาลดลใจ

 ๔. ธาตุโขบ ฝันเพราะธาตุในกายวิปริต

**เรื่องย่อ**

 เริ่มตอนต้นเรื่องกล่าวถึงฝ่ายพม่าซึ่งขณะนั้น พระเจ้านันทบุเรงโอรสของพระเจ้าบุเรงนองครองราชย์ ทรงทราบว่ากษัตริย์ไทยคือพระมหาธรรมราชาสวรรคต ทรงคาดการณ์ว่า พระราชโอรสทัง้ สองคือ สมเด็จพระนเรศวรฯ และสมเด็จพระเอกาทศรถจะชิงราชสมบัติกัน จึงตรัสสั่งให้พระมหา-อุปราชากรีธาทัพใหญ่ถึงห้าแสนมาตีกรุงลิลิตตะเลงพ่ายอสุพัตรา

 ศรีอยุธยา ตอนแรกพระมหาอุปราชาทูลว่าโหรทำนายว่าพระ-องค์เคราะห์ร้ายถึงฆาตทำให้พระเจ้านันทบุเรงกริ้วถึงกับตรัสประชดว่า “แม้นเจ้าคร้ามเคราะห์กาจ จงอย่ายาตรยุทธนา เอาพัสตราสตรี สวมอินทรีย์สร่างเคราะห์” พระมหาอุปราชาจึงเกิดขัตติยมานะกรีธาทัพเข้ามาตีกรุงศรีอยุธยา ก่อนเคลื่อนกองทัพออกจากกรุงหงสาวดีได้เข้าเฝ้าทูลลาพระราชบิดา พระเจ้านันทบุเรงได้ประทานพรให้ชนะศึกและประทานโอวาท ๘ ประการซึ่งเป็นหลักการครองตน ครองคนและครองงาน ดังนี้

**หลักการครองตน (ออกสอบ)**

 ๑. อย่าคึกคะนอง ทำอะไรตามใจชอบ

 ๒. อย่าคบคนเขลาและคนขลาด

 ๓. อย่าหย่อนความเพียรเพราะเกียจคร้าน

หลักการครองคน

 ๑. เอาใจทหารให้มีกำลังใจอยู่เสมอ

 ๒. ให้ปูนบำเหน็จแก่นายทหารที่มีฝีมือปราบปรามศัตรู

หลักการครองงาน

 ๑. อย่าฟังอย่าดูอะไรแต่เพียงตืน้ ๆ ต้องรู้จักใช้วิจารณญาณในการพิจารณา

 ๒. ใช้หลักจิตวิทยาในการศึก

 ๓. รู้ตำราพิชัยสงคราม

 เมื่อพระมหาอุปราชากรีธาทัพเข้าถึง ตำบล**พนมทวนในเวลาใกล้ค่ำ** ก็เกิดลม**เวรัมภา** พัดถูกฉัตรหัก

เป็นลางไม่ดี แต่โหรใช้ปฏิภาณทำนายเลี่ยงเสียว่าถ้าเกิดเวลาเช้าจะไม่ดี แต่เมื่อเกิดยามเย็นเช่นนี้จ้ะดี จะ

ได้ชนะศึก แต่พระมหาอุปราชาไม่ทรงเชื่อ ทรงกริ่งเกรงว่าจะทรงพ่ายแพ้ไทยในครั้งนี้ จึงทรงคร่ำครวญถึง
พระราชบิดาว่าถ้าพระองค์แพ้ศึก ต้องสิ้น พระชนม์แล้ว หากเกิดศึก สมเด็จพระนเรศวรฯกรีธาทัพไปตีพม่า ใครจะรับมือได้ ทรงเกรงไปถึงขนาดว่าแผ่นดินพม่าอาจจะต้องตกเป็นเมืองขึ้นของไทย ทรงสงสารพระราชบิดาว่าคงจะขุ่นข้องคับพระทัยเป็นอย่างยิ่งที่ไม่มีผู้ใดช่วยเหลือในยามสงคราม แล้วทรงคร่ำครวญแสดงถึง ความระลึกพระคุณของพระราชบิดาว่ามีมากมายเต็มพื้นแผ่นดิน เกรงว่าพระองค์จะไม่ได้กลับไปตอบแทนพระคุณนี้ทางฝ่ายสมเด็จพระนเรศวรฯ สมเด็จพระเอกาทศรถกรีธาทัพเรือ ออกจากกรุงศรีอยุธยาวันอาทิตย์

เดือนยี่ ขึ้น สิบเอ็ดค่ำ เวลา ๘.๓๐ น. ไปขึ้น บกที่**ปากโมก** อ่างทอง โปรดให้เปลี่ยนเป็นทัพบกกำหนดเคลื่อน

ทัพเวลา ๕.๑๘ น.ในคืนนั้นประทับค้างคืนที่ปากโมกเกิดศุภนิมิตแรกคือสุบินนิมิตเวลา ๔.๐๐ น.

สมเด็จพระนเรศวรฯ ทรงสุบินว่ามีนำ้ ท่วมมาทางทิศตะวันตก (ทิศที่ตัง้ ของพม่า) พระองค์ลุยนำ้ เชี่ยวไปเจอ

จระเข้ ต่อสู้กับจระเข้แล้วพระองค์ทรงสามารถฟันจระเข้ตาย นำ้ ที่ท่วมนั้น ก็เหือดแห้งหายไป โหรทำนายว่านำ้ ที่ท่วมมาทางทิศตะวันตกนั้น คือกองทัพพม่า จระเข้คือพระมหาอุปราชา การที่พระองค์ต่อสู้กับจระเข้ก็คือจะได้ทำยุทธหัตถีกันและพระองค์จะได้ชนะยุทธหัตถีในครั้งนี้ ศุภนิมิตอันดับที่สองที่เกิดขึ้น ที่ปากโมกคือในตอนที่จะเคลื่อนทัพได้ทอดพระเนตรเห็นพระบรมสารีริกธาตุลอยมาจากทางทิศใต้ หมุนเวียนขวาหรือทักษิณาวรรตรอบกองทัพ ๓ รอบ แล้วผ่านไปทางทิศเหนือ เป็นนิมิตที่ดีว่าจะทรงชนะศึกครั้งนี้เมื่อทัพหลวงเคลื่อนเจ้าพระยาไชยานุภาพช้างทรงของสมเด็จพระนเรศวรฯ และเจ้าพระยาปราบไตรจักรช้างทรง

ของสมเด็จพระเอกาทศรถเกิดตกมัน ควาญคัดท้ายไม่อยู่ ฝ่าเข้าไปในกองทัพข้าศึก สมเด็จพระนเรศวรทรงมี

พระบรมราชโองการต่อเทพยดาทัง้ หลาย โดยอ้างถึงการที่พระองค์ได้เสด็จขึ้น ครองราชย์สมบัติขอให้เทวดาทั้งหลายช่วยบันดาลให้ท้องฟ้าที่มืดมัวอยู่ด้วยฝุ่นควันนั้นจางหายไป และกลับมาใสสว่างตามเดิม เมื่อสิ้น

พระราชดำรัสของสมเด็จพระนเรศวร ก็เกิดลมแรงพัดหอบเอาฝุ่นควันที่มืดมัวอยู่หายไปจาก ณ ที่นั้น ทำให้

สมเด็จพระนเรศวรทอดพระเนตรเห็นข้าศึกได้ชัดเจน ทรงมองเห็นข้าศึกสวมเทริด และมีฉัตรกั้น อยู่ถึงสิบหกคน จึงทรงเร่งขับช้าง ตามหาพระมหาอุปราชา ณ เบื้องขวาของพระองค์ ทรงเห็นพญาช้างเชือกหนึ่งก้นฉัตร มีพลทหารสี่เหล่าเรียงรายอยู่คับคั่ง อยู่ใต้ต้นข่อย ทรงมีพระราชดำริว่าน่าจะเป็นขุนศึกของพม่า เพราะแวดล้อมด้วยรี้พลทหารและเครื่องอุปโภคพรั่งพร้อมไปหมด พระนเรศวร และพระเอกาทศรถ ขับช้างบ่ายหน้าเข้าพบพระมหาอุปราชาผู้เป็นแขกมาเยือน ข้าศึกยิงปืนกราด กระหนํ่าเข้าไป แต่ไม่ระคายถูกต้องพระองค์ กลับแตกตื่นพล่านไปเสียเองสมเด็จพระนเรศวรทรงมีพระราชดำรัสด้วยถ้อยคำที่ไพเราะว่าสมเด็จพระมหาอุปราชาผู้ยิ่งใหญ่ในพม่า มีพระยศแผ่ไปทั่ว ใครได้ยินก็ครั่นคร้ามในความเก่งกาจของพระองค์ ฤทธิ์เดชก็ลือสนั่นไปทั้ง สิบทิศ ไม่มีใครกล้าต่อสู้ด้วย เจ้าพี่หยุดพักอยู่ใต้ร่มไม้เช่นนั้น เป็นการไม่ชอบไม่ควรเชิญเจ้าพี่มารบกันด้วยช้างเถิด เพื่อเผยแผ่เกียรติยศไว้ นับแต่นี้เป็นต้นไป การชนช้างเช่นเราทั้ง สองคงสิ้น สุดลงจะไม่มีอีกแล้ว การชนช้างคงถึงที่สุดคราวนี้นับแต่นี้ไปเบื้องหน้าก็คงไม่พบอีก เรื่องการยุทธหัตถีของเราพี่น้องทั้งสอง เขาคงบันทึกได้ด้วย ตราบฟ้าดินสิ้นไปการชนช้างมีไว้เป็นมหรสพ เพิ่มความสุข ความสงบ เป็นเครื่องสำราญพระทัยของกษัตริย์นักรบมาแต่โบราณ เป็นที่ประจักษ์แก่สายตาของมนุษย์ทั้งแผ่นดิน ตลอดจนสวรรค์ชั้น ฟ้า ขออัญเชิญเทพยดาในพรหมโลก มาประชุม ณ สถานที่นี้ เพื่อชมการชนช้างที่เราจะกระทำกัน ใครเชี่ยวชาญก็ช่วยอวยชัยส่งเสริมให้หรือให้เกียรติยศที่เกิดขึ้น กลางสนามรบยืนยงคู่โลก ใครรู้เรื่องของสองกษัตริย์ที่รบกัน ก็คงสรรเสริญทั้งนั้น คำพรรณนาของสมเด็จพระนเรศวร ทำให้พระมหาอุปราชาเกิดขัตติยะมานะขึ้นจึงขับช้างเข้ารบปะทะด้วยทันที ช้างทรงของกษัตริย์ทั้ง สองเปรียบเหมือนช้างเอราวัณของพระอินทร์ (เปรียบกับช้างของพระนเรศวร) กับช้างคิริเมขล์ของวสวัตดีมารที่ขี่มาประจญพระพุทธเจ้า (เปรียบช้างของพระมหาอุปราชา) ต่างเสยงาโถมแทงกันจ้าละหวั่นช้างทั้ง สองฝ่ายต่างเอางามาปะทะกัน สองกษัตริย์ต่างชูด้ามง้าวกลอกกลับไปมาอย่างว่องไวรวดเร็ว ควาญนั้น ขับช้างเข้าต่อสู้กันอย่างแข็งขัน สองกษัตริย์แห่งวงศ์อันสูงสุดต่อสู้กันแลดูสง่างาม สมเด็จพระนเรศวรสามารถต้านทานพระมหาอุปราชาไว้ได้ สองพระองค์สู้รบกันอย่างไม่เกรงกันยกหัตถ์

กวัดแกว่งของ้าวตามทำนองพิชัยยุทธ์ เป็นภาพที่ช่างงดงามยิ่ง ช้างของพระนเรศวรโถมปะทะไม่ทันตั้งตัว

ช้างพระมหาอุปราชาได้ท่าอยู่ด้านล่าง จึงเอางาเสยดันงาช้างพระนเรศวรขึ้นไปจนคางหงาย เป็นโอกาสของพระมหาอุปราชาที่ได้ล่าง จึงฟาดพระแสงง้าวลงมา สมเด็จพระนเรศวรเบี่ยงพระมาลาหลบ อาวุธจึงไม่ถูกพระองค์ทันใดนั้น ช้างทรงเจ้าพระยาไชยานุภาพ ก็เบี่ยงหัวสะบัดหลุดจากการถูกค้ำ อยู่ด้านล่าง และกลับ

เป็นฝ่ายได้ล่างบ้าง เข้าเอางางัดคอช้างพลายพัทธกอ ทำให้ต้องเบนหัวหงายแหงนขึ้นจนเสียท่า พระนเรศวรจึงเงื้อพระแสงของ้าวแสนพลพ่ายฟันลงไป ถูกพระอังสาขาดสะพายแล่งค่อนไปทางขวา พระอุระของพระมหา อุปราชาถูกฟันขาดเป็นรอยแยกจากกัน พระวรกายเอนฟุบลงบนคอช้าง เป็นที่น่าสลดสังเวชใจยิ่งนัก พระมหาอุปราชาสิ้นพระชนม์แล้ว ได้เสด็จสถิต ณ แดนสวรรค์ ควาญท้ายช้างพระที่นั่งของพระนเรศวรเสียทีถูกข้าศึกยิงปืนกราดเข้าไปต้องกายเสียชีวิตสมเด็จพระสัมมาสัมพุทธเจ้าทรงชนะพญามารด้วยลำพัง พระองค์เอง เช่นเดียวกับพระนเรศวรกับพระเอกาทศรถที่เสด็จปราบอริราชศัตรูจนพ่ายแพ้ โดยปราศจากไพร่พล ด้วยเหตุนี้พระเกียรติของพระองค์จึงเลื่องลือเป็นที่อัศจรรย์ไปทั่ว หากอาศัยกำลังแล้วไซร้ แม้รบชนะจนสามารถทำลายล้างข้าศึกมอญจนราบคาบ พระเดชานุภาพคงไม่เฟื่องฟุ้ง เพิ่มพูน ให้กษัตริย์ทั้ง หลายพากันออกพระนามเอิกเกริกจนฟ้าดินหวั่นไหวเช่นนั้น

**เหตุการณ์หลังจากนั้น**

 สมเด็จพระนเรศวรฯ โปรดให้สร้างพระสถูปครอบพระศพพระมหาอุปราชาไว้ที่ตำบลตระพังตรุ

ซึ่งเป็นที่ชนะยุทธหัตถีเพื่อเป็นอนุสรณ์แห่งชัยชนะในครั้งนั้น แล้วตรัสให้ปูนบำเหน็จแก่กลางช้างและควาญช้างซึ่งโดยเสด็จในการยุทธหัตถี ส่วนแม่ทัพนายกองที่ตามเสด็จไม่ทัน ให้พิพากษาโทษประหารชีวิตตามกฎ

พระอัยการศึก แต่วันที่ตัดสินโทษเป็นวันแรม ๑๔ ค่ำ วันรุ่งขึ้น เป็นวันแรม ๑๕ ค่ำซึ่งเป็นวันพระอุโบสถ จึงโปรดให้จำขังไว้ก่อน ให้ประหารชีวิตวันขึ้น ๑ ค่ำในวันแรม ๑๕ ค่ำ สมเด็จพระวันรัตวัดป่าแก้วได้นำพระราชาคณะทั้ง ฝ่ายวิปัสสนาธุระและคันถธุระรวม ๒๕ รูป มาเข้าเฝ้าขอพระราชทานอภัยโทษให้แม่ทัพนายกองโดยถวายเหตุผลว่าการที่แม่ทัพนายกองเหล่านี้ตามเสด็จไม่ทัน ไม่ใช่เพราะไม่รักไม่เกรงกลัวพระองค์แต่เกิดจากเหตุการณ์บันดาลให้สมเด็จพระนเรศวรและสมเด็จพระเอกาทศรถได้แสดงพระปรีชาสามารถให้เป็นที่ปรากฏว่าถึงจะไม่มีกำลังทหารมาช่วย ก็ทรงสามารถเอาชนะข้าศึกได้เปรียบเหมือนพระพุทธเจ้าชนะมารด้วย พระบารมีของพระองค์เอง การที่ทรงได้ชัยชนะเช่นนี้ย่อมจะมีพระเกียรติยศไปไกลยิ่งกว่าชนะด้วยกำลังทหาร แล้วถวายพระพรเสนอแนะว่าควรให้แม่ทัพนายกองเหล่านี้ทำความชอบแก้ตัวลบล้างความผิดของตน สมเด็จพระนเรศวรฯ จึงโปรดให้แม่ทัพนายกองเหล่านั้น ยกกองทัพไปตีตะนาวศรี ทวาย มะริด เป็นการถ่ายโทษ

ตอนท้ายเรื่องสมเด็จพระมหาสมณเจ้า กรมพระปรมานุชิตชิโนรสทรงแสดงจุดประสงค์ในการทรงนิพนธ์เรื่องลิลิตพ่ายว่า เพื่อสดุดีวีรกรรมของวีรกษัตริย์ไทยทั้ง สองพระองค์ที่ทรงทำยุทธหัตถีชนะพม่า พร้อมทั้ง

ขอให้นักปราชญ์ทั้ง หลายพิจารณาพระนิพนธ์ของพระองค์ ทรงหวังว่าพระนิพนธ์นี้จะคงอยู่ตลอดไป และทรง

อธิษฐานให้บรรลุพระนิพพาน แต่ถ้ายังต้องทรงอยู่ในวัฏสงสาร ก็ขอให้ได้ทรงเป็นกวีทุกชาติไป

 ลิลิตตะเลงพ่าย (อาจารย์สุพัตรา อุตมัง)